**Wattn lanserer smart digital straumtavle**

Straumselskapet Wattn lanserer no ei digital straumtavle. Denne tenesta skal gi forbrukarane betre innsikt i dei stadig meir varierande straumprisane, og kan settast opp heime eller på arbeidsplassen. Slik kan alle i familien, eller dei tilsette i bedrifta, «gløtte bort på skjermen» og raskt sjå om straumen er dyr eller billig, akkurat no, og i det neste døgnet. Wattn har kalla den nye tenesta for **Wattomat**, og den er gratis for alle straumkundane til Wattn.

**Smart forbruk - frå lomma til kjøkkenbenken**

Straumtavla varslar mellom anna om ekstremprisar. Den kan fortelje kva timekostnaden er no, og dei neste timane. Då kan du enklare vurdere om du skal vente litt med å sette på oppvaskmaskina, eller ta ein dusj. I tillegg gir straumtavla ei dagleg analyse av forbruket ditt, og du kan dag for dag sjå om du klarer å forbetre deg når det gjeld å bruke straumen smartare. Dette gir moglegheiter for å spare på straumkostnadane.

* *«Vi er superstolte av kunne lansere Wattomaten 1 år etter lanseringa av Wattn. Vi har lytta til kundane våre, og laga ei teneste vi veit det er behov for. Kundane våre er prisbevisste og opptatt av straumprisar og -kostnadar, og med Wattomaten kan dei enkelt få oversikt over dette. Wattomaten er eit godt supplement til appen vi har i dag, og den viktigaste eigenskapen er at du kan følge prisnivået på straumen i det daglege, og enklare sjå når du bør flytte forbruket ditt til timar der straumen er billigare», se*ier Christian Aasebø, som er leiar for produkt- og tenesteutvikling i Wattn.

**Digital lyspære**

Det unike med Wattomaten er den digitale lyspæra som forenklar dei varierande straumprisane. Pæra lyser grønt på dei billigaste timane i døgnet og raudt på dei dyraste timane. Ganske enkelt. Samtidig kan du velje ulike andre visningar, blant anna kan du sjå straumprisane inntil 35 timar fram i tid.

* «*Eg har testa prototypen av Wattomaten og opplever den digitale lyspæra som veldig nyttig. Sjølv har eg satt opp ein iPad som eg har plassert på vaskerommet utanfor kjøkkenet, der eg går forbi fleire gongar om dagen. Med eit raskt blikk på skjermen ser eg om straumen er dyr eller billig, basert på fargen på pæra. Er for eksempel pæra raud er det høge prisar og då ventar eg heller med å sette på vaskemaskinen*»*,* fortel Aasebø.

**Effektpila er det nye «kjøkkenwattmeteret»**

For dei kundane som har sanntidsmålaren vår, Wattmeter, vil straumforbruket vise i sanntid på straumtavla, og ein oversiktleg graf viser tydeleg korleis forbruket har endra seg den siste timen. «Effektpila» viser også huset sitt totale straumforbruk her og no.

* «*Eg har jobba i energibransjen i over 20 år og høyrt mange historier om den gode gamle «vippa» eller kjøkkenwattmeteret som auka i takt med forbruket på kjøkkenet, og der du kunne bli kopla ut om du brukte for mykje straum. I Wattomaten kallar vi «vippa» for «Effektpila» og det er rett og slett kjøkkenwattmeteret i ny digital form*»*,* seier Aasebø.

**Store innsparingar for bedrifter**

Wattn har pilottesta Wattomaten hos nokre utvalde bedrifter. Det viser seg at det har vore vanskeleg å flytte forbruket når dei tilsette ikkje har hatt eit forhold til kva straumen kostar. Med Wattomaten på storskjerm i bedriftslokala, får dei tilsette plutseleg eit meir bevisst forhold til straumprisen og forbruket.

*«Slik spotprisane og kraftmarknaden er i dag, er vi heilt sikre på at denne digitale straumtavla vil gi kundane stor verdi»,* avsluttar Christian Aasebø.

**Vedlegg:**

**Om Wattn**

Straumselskapet Wattn er skapt og eigd av TAFJORD, Sogn og Fjordane Energi, Tussa og Sognekraft. Vi leverer framtidsretta produkt og tenester med fokus på smart teknologi og berekraft. Gjennom gode løysingar ønsker vi å gi kundane betre innsikt og kontroll over kostnader og forbruk. I Wattn har vi 50 tilsette fordelt på kontor i Ålesund, Sandane, Førde, Florø, Ørsta, Stryn, Vik i Sogn og Kvinnherad.

**Kontaktinformasjon:**

Christian Aasebø, Leiar for produkt- og tenesteutvikling

Telefon: 900 14 000
E-post: christian.aasebo@wattn.no

Elin Hessen, pressekontakt

Telefon: 982 16 270

E-post: elin.hessen@wattn.no